Қазақстан мен Қытай ЖОО-лары теміржол кадрларын бірлесіп даярламақ
DATE: 22:23, 18 Мамыр 2023 | GMT +5
TITLE: Қазақстан мен Қытай ЖОО-лары теміржол кадрларын бірлесіп даярламақ
URL: https://kaz.inform.kz/news/kazakstan-men-kytay-zhoo-lary-temirzhol-kadrlaryn-birlesip-dayarlamak_a4068890/
META: DATE: 22:23, 18 Мамыр 2023 | GMT +5
TOTAL WORDS: 177
AUTHOR(S):
TEXT: ЖОО-ның баспасөз қызметінен мәлім еткендей, тараптар Қазақстан мен Қытайдың логистика саласындағы ынтымақтастығы аясында студенттермен алмасу, технологиялар трансферті, ғылым мен техника саласындағы ортақ жобалар және теміржол инженерлерін даярлау бағдарламасын іске қосуға уағдаласты. «Келісім бойынша қазақстандық студенттер «1+3» бағдарламасы бойынша Қытайға оқуға баруға мүмкіндік алады. Бірінші оқу жылында олар қытай тілін үйренеді, ал келесі үш жыл бакалавриат бағдарламасы бойынша мамандық алуға арналады. Қытай тарапы мұндай студенттерге шәкіртақы беріп, қолдау көрсетеді. Бұл ретте Сәтбаев университеті мен Сиань теміржол кәсіптік-техникалық институты бір-бірінің оқу кредиттерін есептеп, студенттер мен оқытушыларды өзара алмастырып отырады. Оқу үдерісін жеңілдету үшін, Политехта Циньлин институтының базасы негізінде қытай тілі курстары ашылады», - делінген ақпаратта. Сондай-ақ екі жақты ынтымақтастық аясында болашақта Сәтбаев Университетінің базасында Сиань теміржол кәсіптік-техникалық институтының филиалы құрылады деп күтілуде. Онда Қазақстан мен Орталық Азия елдерінің көлік және коммуникациялар саласына қажетті кәсіби мамандар даярлау үшін инновациялық зертханалар ашылып, темір жол көлігі мен логистика саласы бойынша халықаралық жобалар жүргізілмек. Еске салайық, осы күндері Мемлекет басшысы Қ. Тоқаев мемлекеттік сапармен Қытайда жүр. Кеше бірқатар бірлескен құжатқа қол қойылды. Оның ішінде Қазақстан мен Қытай жоолары арасындағы өзге де келісімдер бар
